Stop et øjeblik. Parkour handler ikke om at være en hardcore type …
Tjekker du parkour ud – fx på videoer på nettet – ser det tit vildt, voldsomt … og samtidig enkelt ud. Og ja, hvis du allerede er på dét niveau, får du stadig meget ud af parkour på BGI, men det gør du også, hvis det er første gang, du prøver parkour på egen krop.
Din begejstring for parkour spiller den største rolle på parkourlinjen, ikke om du er nybegynder eller rutineret. Vi hjælper og inspirerer hinanden på linjen, vi konkurrerer ikke. Det giver plads til alle, uanset niveau – og undervisningen varierer mellem personlig coaching, mindre grupper og hele holdet sammen.